
బ్రిటీష్ వలస పాలన కాలంలోనే పెన్షన్ విధానం రూపుదిద్దుకొంది. వయసులో వున్నపుడు దేశం కోసం, సమాజం కోసం పనిచేసిన వాళ్ళకు వయసు ఉడిగి, పనిచేసే శక్తి దెబ్బతిన్నప్పుడు వారిని బతికించే బాధ్యత సమాజమే చేపట్టాలన్న భావన నుంచి బయలుదేరిన సామాజిక భద్రతా పథకమిది. సైన్యంలో పనిచేసిన వారితో మొదలై తర్వాత ప్రభుత్వ రంగంలోని కార్మికులకు, ఉద్యోగులకు కూడా దీనిని వర్తింప చేశారు. తర్వాత క్రమంలో ప్రభుత్వ రంగ పరిశ్రమలు, కార్పొరేషన్లు, బ్యాంకులు తదితర రంగాల వారు కూడా పోరాడి ఈ హక్కును సాధించుకోగలిగారు. ఉద్యోగంలో ఉన్నపుడు గానీ, రిటైరైన తర్వాత గానీ ఉద్యోగి చనిపోతే ఆ కుటుంబానికి కూడా ఈ పెన్షన్ వర్తింప చేశారు.ఇక ప్రైవేటు రంగంలోని పరిశ్రమలు, సంస్థలు విషయానికొస్తే ఉద్యోగుల భవిష్య నిధి పథకం (ఈపీఎఫ్)ను 1952లో, ఉద్యోగుల పెన్షన్ పథకం (ఈపీఎస్)ను 1992లో ప్రవేశపెట్టారు. వీటి ప్రకారం ప్రైవేటు సంస్థలో పనిచేసే ఉద్యోగి వేతనం నుంచి 12 శాతాన్ని కత్తిరించి, అంతే మొత్తాన్ని యాజమాన్యం కలిపి ప్రావిడెంట్ ఫండ్ ఖాతాలో జమ చేస్తారు. దీని నిర్వహణ అంతా భవిష్య నిధి సంస్థ చేసేది. దేశంలో ఆర్థికసంస్కరణలు అమలయ్యే క్రమంలో పెన్షన్ పొందేవారి సంఖ్య, మొత్తాలూ పెరుగుతున్నాయనీ అందువల్ల వాటిపై కోత విధించాలని ప్రపంచబ్యాంకు ఒత్తిడి చేసింది. కేంద్ర ప్రభుత్వం జాతీయ పెన్షన్ విధానాన్ని (ఎన్పీఎస్) రూపొందించింది. మన రాష్ట్ర ప్రభుత్వం 2004 సెప్టెంబరు 1 తర్వాత చేరిన ఉద్యోగులందరికీ కాంట్రిబ్యూటరీ పెన్షన్ పథకం (సీపీఎస్) పథకాన్ని ప్రవేశపెట్టింది. కాంగ్రెస్, బీజేపీ, టీఆర్ఎస్, తెలుగుదేశం పాలకులందరిదీ ఈ విషయలో ఏకాభిప్రాయమే. సీపీఎస్ ప్రకారం 10 శాతం మొత్తాన్ని కత్తిరిస్తారు. కొత్త చట్టం ప్రకారం ప్రైవేటు సంస్థలు, విదేశీ సంస్థలు కూడా వీటిని సేకరిస్తారు. అందుకు 2 శాతం ఫీజు వారికి ముడుతుంది. ఈపీఎఫ్, ఈపీఎస్లలో పోగుపడిన ప్రైవేటురంగ ఉద్యోగుల పెట్టుబడుల్ని కూడా కొత్తగా తెచ్చిన ఎన్పీఎస్ లోకే జమచేస్తారు. రిటైరయ్యే వరకు ఆ పెన్షన్ మొత్తాన్ని వెనక్కి తీసుకొనే అవకాశం ఉండదు. దానిపై మహిళా కార్మికులు అనకాపల్లిలోను, హోసూరులోను తిరుగుబాట్లు చేశాక ఆ నిబంధనను సవరిస్తామన్నారు. ఇలా ఎన్నో లొసుగులతో ప్రస్తుత నూతన పెన్షన్ విధానం నడుస్తోంది. సీపీఎస్, ఎన్పీఎస్లను పూర్తిగా రద్దుచేసి పాత పెన్షన్ విధానాన్ని పునరుద్ధరించాలన్న డిమాండ్ కోసం సెప్టెంబర్ 1న జరుగుతున్న మిలియన్ మార్చ్ ఉద్యమానికి ఏఐఎఫ్టీయూ (న్యూ) సంపూర్ణ మద్దతు ప్రకటిస్తోంది. షేర్ మార్కెట్లోకి పీఎఫ్ నిధుల్ని బదలాయించే విధానాన్ని రద్దు చేయాలనీ– ఉద్యోగులకే గాక సంఘటిత, అసంఘటిత కార్మికులతో పాటు వ్యవసాయ కూలీలకు, కరవు పీడిత రైతుకు పెన్షన్ ఇవ్వడాన్ని ప్రభుత్వ సామాజిక బాధ్యతగా స్వీకరించాలి. - అఖిల భారత కార్మిక సంఘాల సమాఖ్య (న్యూ)

british valasa paalana kaalamlone pension vidhaanam roopudiddukondi. vayasulo vunnapudu desham kosam, samajam kosam panichesina vaallaku vayasu udigi, panichese sakti debbatinnappudu vaarini batikinche baadhyata samajame chepattalanna bhavana nunchi bayaluderina saamaajika bhadrata pathakamidi. sainyamlo panichesina vaaritho modalai tarvaata prabhutva rangamlooni kaarmikulaku, udyogulaku kuudaa deenini vartimpa chesaru. tarvaata kramamlo prabhutva ranga parisramalu, carporationlu, byaankulu taditara rangaala vaaru kuudaa poradi ee hakkunu saadhinchukogaligaaru. udyogamlo unnapudu gaanee, ritairaina tarvaata gaanee udyogi chanipothe aa kutumbaaniki kuudaa ee pension vartimpa chesaru.ika praivetu rangamlooni parisramalu, samsthalu vishayaanikoste udyogula bhavishya nidhi pathakam (epf)nu 1952loo, udyogula pension pathakam (eps)nu 1992loo pravesapettaaru. veeti prakaaram praivetu samsthalo panichese udyogi vetanam nunchi 12 saataanni kattirinchi, anthe mottaanni yaajamaanyam kalipi pravident fund khaataalo jama chestaaru. deeni nirvahana antaa bhavishya nidhi samstha chesedi. desamlo aardhikasamskaranalu amalayye kramamlo pension pondevaari sankhya, mottaaluu perugutunnaayanii anduvalla vaatipai kotha vidhinchaalani prapanchabyaanku ottidi chesindi. kendra prabhutvam jaateeya pension vidhaanaanni (nps) roopondinchindi. mana rashtra prabhutvam 2004 septembaru 1 tarvaata cherina udyogulandariki contributory pension pathakam (cps) pathakaanni pravesapettindi. congress, bgfa, trs, telugudesam paalakulandaridii ee vishayalo ekabhiprayame. cps prakaaram 10 saatam mottaanni kattiristaaru. kotta chattam prakaaram praivetu samsthalu, videshee samsthalu kuudaa veetini sekaristaaru. anduku 2 saatam feeju vaariki mudutundi. epf, eepslalo pogupadina praiveturanga udyogula pettubadulni kuudaa kottagaa tecchina nps loke jamachestaaru. retairayye varaku aa pension mottaanni venakki teesukone avakaasam undadu. daanipai mahila kaarmikulu anakaapallilonu, hosurulonu tirugubaatlu chesaka aa nibandhananu savaristaamannaaru. ilaa enno losugulato prastuta noothana pension vidhaanam nadustondi. cps, nnplaslanu puurtigaa radduchesi paata pension vidhaanaanni punaruddharinchaalanna demand kosam september 1na jarugutunna millian march udyamaaniki aiftu (nyoo) sampuurna maddatu prakatistondi. share marketloki pf nidhulni badalaayinche vidhaanaanni raddu cheyalani– udyogulake gaaka sanghatita, asanghatita kaarmikulatoe paatu vyavasaaya kooleelaku, karavu peedita raituku pension ivvadaanni prabhutva saamaajika baadhyatagaa sweekarinchaali. - akhila bhaarata kaarmika sanghaala samakhya (nyoo)